NaiveNeuron/SloPal huggingface dataset:
J. Brocka, poslanec: (2005-03-18):
Dámy a páni, kľúčové slovo, ktoré dneska v súvislosti s hodnotením Lisabonskej stratégie je, je konkurencieschopnosť. Ale ja nesúhlasím ani s pánom Verheugenom, ani s pánom Barrosom, že konkurencieschopnosť, to je len o ekonomických nástrojoch. To, že Spojené štáty americké sú ďaleko vpredu pred Európou, tak je najmä o tom, že vyznávajú a považujú za dôležité aj hodnoty a možnože iné hodnoty, ktoré dnes Európa nepovažuje za dôležité... (Prerušenie rečníka časomierou.)
Paška, Pavol, predseda NR SR (2012-07-31):
Hlasujeme. (Hlasovanie.) 142 prítomných, 123 za, 19 sa zdržalo. Konštatujem, že sme schválili vládny návrh zákona o energetike. Poprosím vás pán poslanec, aby ste uviedli aj hlasovanie o vládnom návrhu zákona o regulácii v sieťových odvetviach (tlač 67). Je to hlasovanie v druhom čítaní.
Paška, Pavol, predseda NR SR (2014-09-23):
(Hlasovanie.) 80 prítomných, 78 za, 1 sa zdržal, 1 nehlasoval. Návrh sme pridelili výborom a určili lehotu na prerokovanie. Pán poslanec Kéry uvedie hlasovanie v prvom čítaní o vládnom návrhu zákona č. 151 o zahraničnej službe. Je to tlač 1132. (Hlasovanie o vládnom návrhu zákona, ktorým sa mení a dopĺňa zákon č. 151/2010 Z. z. o zahraničnej službe a o zmene a doplnení niektorých zákonov v znení zákona č. 403/2010 Z. z. a ktorým sa menia a dopĺňajú niektoré zákony , tlač 1132.)
Galko, Ľubomír, poslanec NR SR (2016-04-20):
Ďakujeme pekne. No, Janka, by som na úvod povedal, že ja som pomerne dosť prekvapený tvojou veľkorysosťou, lebo ja si neviem predstaviť, že by som takýmto spôsobom prednášal svoj príspevok a navrhovateľ by mi stál chrbtom a arogantným spôsobom ma tam vyrušoval, ako to robil pán Pellegrini. A obzvlášť v prípade pána, ktorý nás tu predchádzajúce obdobie poučoval o tom, ako sa treba správať. Takže z tohto som dosť prekvapený, a bol by som veľmi rád, keby sa to už druhýkrát neopakovalo, to po prvé. Ja som veľmi rád, že si spomenula všetky tie regulácie a tie nezmysly, ktoré sa dostali do programového vyhlásenia vlády. Ja osobne súhlasím s tým, čo si povedala, tiež si myslím, že je to v prvom rade práca tých úradníkov, pretože častokrát sú tam veci, ktoré sa nám podarilo v opozícii počas minulého obdobia zastaviť. Ako príklad môžem uviesť ten šialený nápad s marketingovým fondom, ktorý sme pánovi prof. Jahnátkovi dokázali nejakým spôsobom – nechcem povedať – vytĺcť z hlavy, ale poviem vyhovoriť, a teraz zase sa to tam znovu objavilo a zase nejaký aktívny úradník to tam dal. To znamená, že, ja si myslím, že naozaj častokrát možno ani tí ministri nevedia, čo tam majú. Ale chcem povedať jednu vec, že ja sa nečudujem strane SMER, lebo oni ako správni socialisti len pokračujú v tom, čo vždy robili. Oni vždy ľudí ošklbali a potom to prerozdeľovali ako nejaký Ježiško. Čiže strana SMER kontinuálne pokračuje v tom, čo robila. Ale najväčšie salto mortale idete urobiť, priatelia, kolegovia zo strany MOST – HÍD a zo strany SIEŤ, pretože vy ste prakticky absolútne spláchli celý váš volebný program. To znamená, aj v tomto je toto programové vyhlásenie vlády mimoriadne zaujímavé, že toto sa stane prvýkrát v histórii. Ja som sám zvedavý, ako to celé dopadne.
Paška, Pavol, predseda NR SR (2013-09-13):
(Hlasovanie.) 137 prítomných, 89 za, 1 proti, 47 sa zdržalo. Tieto body sme schválili.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 146 poslancov, za 131, proti 13, zdržali sa 2. Konštatujem, že návrh sme schválili. Pán poslanec, uveďte ešte hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s ukončením platnosti bilaterálnych dohôd o ochrane a podpore investícií uzavretých s členskými štátmi Európskej únie (tlač 1122).
Bugár, Béla, podpredseda NR SR (2017-05-16):
V poriadku. Takže vyhlasujem dvojminútovú prestávku, zároveň vás, pani poslankyne, páni poslanci, vyzývam, že tí, ktorí poprípade chcú niečo prerokovať s kolegami, aby to urobili mimo rokovaciu sálu, lebo nebudeme počuť pána poslanca, ktorý predkladá tzv. zástrčkový, zmenu zástrčkového zákona. (Krátka prestávka.) (Po prestávke.)
P. Paška, predseda NR SR: (2008-03-26):
(Hlasovanie.) 135 prítomných, 133 za, 2 nehlasovali. Konštatujem, že aj túto pripomienku sme schválili.
Šmilňák, Martin, poslanec NR SR (2024-01-16):
Pozdravujem, pán kolega Čaučík. Good morning, ja už som si zvykol, že keď vystupuješ, tak to vystúpenie je profesionálne, dobre pripravené, veľmi kultivované, slušné a pritom úderné a vecné. Ja si ťa viem predstaviť tam, že by sa s pánom ministrom vymenil, lebo keby takto nám predstavoval zákon pán minister a mohli by sme diskutovať, tak by sme to všetci určite privítali. Mne sa, nieže sa mi to páčilo, ale som rád, že nám zase pripomínaš, že čo prinesie tá kombinácia zníženia trestných sadzieb, premlčania a zvýšenia tých finančných limitov. A veľmi ti ďakujem za konkrétne príklady, čo sa vlastne ide udiať. Lebo ak by toto vedela verejnosť, ak by toto vedeli dôchodcovia, ak by toto vedeli rodiny, ak by to každý človek vedel, že čo sa vlastne stane, tak by ich hnali z tade. Z trestných činov budú prečiny, z odňatia slobody budú podmienočky, zo zlodejov budú čestní a ctihodní susedia. Z krádeží budú susedské neohlásené pôžičky, choďte sa pozrieť do, čo sa deje v Londýne alebo čo sa deje v iných mestách, povedzme v Spojených štátoch, kde dnes ľudia prídu do obchodu a vezmú si, čo chcú a beztrestne a bez platenia odídu. A tí, ktorí vlastnia tie prevádzky, to musia zatvárať. A toto ideme pustiť v zrýchlenom konaní na Slovensku a keď chceme o tom rozprávať, tak budeme sa musieť asi aj pána ministra opýtať, že či si nás nepridá na Instagram, že by sme si, alebo na Facebook ako priatelia, že by sme aspoň tam mohli spolu početovať. Tak keby ste boli tak dobrý a dali nám nejaké tie linky a možnosti. Ďakujem pekne.
Pelegrini, Peter, poslanec NR SR (2011-07-08):
Ďakujem pekne, pán predseda. Pán poslanec Jakab, ak dobre čítam, tak vládny návrh zákona hovorí o trvalom ukladaní oxidu uhličitého do geologického prostredia a o zmene a doplnení niektorých zákonov, ktoré sa menia práve v súvislosti s touto problematikou. Pozmeňujúci návrh, ktorý ste predložili vy, sa zaoberá Recyklačným fondom, čo nemá ale vôbec nič spoločné s týmto predloženým vládnym návrhom zákona. Pred malou chvíľou pán minister Uhliarik sa vyjadril k pozmeňujúcemu návrhu nášho kolegu, že ide nad rámec predkladaného zákona. Pevne verím, že aj druhý minister tejto vládnej koalície sa tak zachová a v záverečnom slove vyjadrí sa k tomuto pozmeňujúcemu návrhu, že je nad rámec predkladaného návrhu zákona, a preto nebudeme o ňom hlasovať. Aspoň pevne verím, že sa tak stane. A k samotnej podstate. Veľmi elegantne ten pozmeňujúci návrh vyzerá, pretože dávame možnosť ministrovi podávať konania pre NKÚ, pre Protimonopolný úrad, ale to písmeno a) je asi najdôležitejšie, kde dávame do rúk pánovi ministrovi moc, kde svojím podpisom bude môcť rozhodovať o tom, či posvätí, alebo neposvätí rozhodnutia Správnej rady Recyklačného fondu, čím si myslím, že neprispievame ani k opatreniam antikorupčného charakteru. Pretože ak máme koncentrovať moc zase do rúk nejakej jednej osoby, ktorá bude môcť svojím podpisom rozhodovať o tom, čo bude a čo nebude, no nemyslím si, že toto je tá správna cesta. A tento pozmeňujúci návrh chápem ako snahu MOST-u – HÍD ovládnuť peniaze v Recyklačnom fonde. Ďakujem pekne.
Mamojka, Mojmír, poslanec NR SR (2014-11-10):
Ďakujem za slovo. Mnohí naši kolegovia vrátane mňa sme uznali, že ten dotyčný jedinec, ten tzv. Ego, ja tento typ muziky nemám rád, tam naozaj nepatrí. Nepatrí do žiadneho orgánu, ani nejak, iné chcem povedať, ani spolku rybárov, nechcem uraziť. Takisto sme aj uznali, a oprávnene, že schránkové a obdobné firmy naozaj sú hodne nedôveryhodné a nemá sa s nimi obchodovať. Ja len poukážem na význam obchodného mena. Má základy identifikačné a rozlišovací prvok, má reklamnú funkciu, antireklamu, ochrannú. A fyzické meno právnickej osoby a podnikateľa alebo meno, obchodné meno právnickej osoby alebo fyzickej, základným identifikačným prvkom je chránené obchodnoprávne, je chránené trestnoprávne, je chránené administratívnoprávne, pretože identifikuje a rozlišuje podnikateľský subjekt. To znamená, ako právnik tiež, pán kolega, čudujem sa vám, že si neoveríte, že koľko takýchto obchodných mien môže existovať. Hovorí sa, že ľudská fantázia nemá hraníc. Má. Obchodným právom sa zaoberám a sú desiatky Vega, Galaxií, zrejme aj Penta. Naozaj, treba si to overiť. To je všetko.
Ľ. Kaník, minister práce, sociálnych vecí a rodiny SR: (2004-05-12):
Hlavný dôvod na vypracovanie novely zákona o ochrane spotrebiteľa je zapracovanie zmien, ktoré nastali v práve Európskej únie v oblasti všeobecnej bezpečnosti výrobkov po prijatí smernice 2001/95 Európskych spoločenstiev. Táto smernica nahradila dovtedy platnú smernicu o všeobecnej bezpečnosti výrobkov. Novelizáciou zákona sa upresňujú kritériá, ktoré sú rozhodujúce na posúdenie bezpečnosti výrobku, pravidlá na označovanie výrobku a povinnosti výrobcu a dodávateľa v oblasti bezpečnosti výrobkov, rozširujú sa kompetencie dozorných orgánov pri uvedení výrobku do obehu, ktorý nie je bezpečný, a vytvára sa právny rámec na zapojenie Slovenskej republiky do systému rýchlej výmeny informácií pri výskyte nebezpečných nepotravinárskych výrobkov v Európskej únii. Podľa smernice 1998/27 ES o súdnych príkazoch na ochranu spotrebiteľských záujmov sa má umožniť nezávislým spotrebiteľským organizáciám domáhať sa na súde alebo orgáne štátnej správy ochrany kolektívnych spotrebiteľských záujmov. Tieto práva boli do navrhovanej novely zapracované a po prijatí zákona budú mať možnosť domáhať sa na súde alebo orgáne štátnej správy ochrany kolektívnych spotrebiteľských záujmov tak, že môžu požadovať zastavenie alebo zákaz každého neoprávneného zásahu do ich právom chránených záujmov ustanovených v zákone na ochranu spotrebiteľa a v osobitných predpisoch. Návrh zákona je v súlade s Ústavou Slovenskej republiky  a inými zákonmi a medzinárodnými zmluvami, ktorými je Slovenská republika viazaná. Tento návrh bol prerokovaný a schválený na rokovaní vlády Slovenskej republiky 3. marca 2004. Na základe uvedených skutočností si vás dovoľujem požiadať o podporu tohto vládneho návrhu zákona. Ďakujem za pozornosť.
Grendel, Gábor, podpredseda NR SR (2022-05-05):
S reakciou na faktické poznámky pani poslankyňa Kozelová.
Laurenčík, Milan, podpredseda NR SR (2020-12-08):
S reakciou na faktické poznámky pán poslanec Tomáš Šudík.
Laššáková, Jana, podpredsedníčka NR SR (2013-07-01):
Pán poslanec Chren, nech sa páči.
Blanár, Juraj, podpredseda NR SR (2021-02-03):
Ďakujem, pán poslanec. Vyhlasujem všeobecnú rozpravu za uzavretú. Keďže ste asi vystupovali v rozprave, asi nebudete mať záujem o záverečné slovo. Pýtam sa pani spravodajkyni, či má záujem. Ak nie, obom vám ďakujem. Prerušujem rokovanie o tomto bode programu. A pristúpime k prvému čítaniu o návrhu poslancov Petra Pellegriniho, Denisy Sakovej, Matúša Šutaja Eštoka, Richarda Rašiho a Erika Tomáša na vydanie ústavného zákona o skrátení volebného obdobia Národnej rady Slovenskej republiky. Návrh ústavného zákona má parlamentnú tlač 391, rozhodnutie predsedu Národnej rady o pridelení výborom č. 388. Dávam teraz slovo poslancovi Petrovi Pellegrinimu, aby návrh ústavného zákona uviedol, nech sa páči, máte slovo. (Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Matúša Šutaja Eštoka, Richarda Rašiho a Erika Tomáša na vydanie ústavného zákona o skrátení volebného obdobia Národnej rady Slovenskej republiky , tlač 391.)
Drdul, Dominik, poslanec NR SR (2021-10-19):
Ďakujem veľmi pekne za slovo. Ja mám v zásade iba dve poznámky. Prvá je také porovnanie, že je veľmi zvláštne, že keď sa polícia čo i len krivo pozrie na vašich fanúšikov a voličov, ktorí nadávajú a veľakrát sa naozaj správajú nevhodným spôsobom a narušujú verejný poriadok na protestoch, tak to je fašistický štát, to je policajné gestapo a neviem ešte čo všetko. Ale akonáhle sa bavíme už o inej problematike, tak dobre, že tam tí policajti nemajú pomaly biť tých ľudí v tom hľadisku. A druhá poznámka je taká, že v demokratickom právnom štáte to funguje tým spôsobom, že každý má zákonom určené úlohy, najmä ak ide o štátny orgán a ten môže robiť iba to, čo mu ukladá zákon a čo mu umožňuje zákon. A polícia sa má v tomto smere podľa mňa používať subsidiárne, to znamená, postupne pre prípad, že si (zaznievanie gongu) usporiadateľ nezvládne splniť svoju úlohu alebo jednoducho SBS-ka, ktorá je na mieste prítomná, ak tam je, nestačí na to, aby zjednala nápravu nejakého protiprávneho alebo potenciálne protiprávneho konania. Príde mi to také zvláštne, že na jednu stranu vám nevadí, keď polícia nezasahuje, na stranu druhú voláte po zásahoch polície tam, kde sú na to určené iné orgány.
Jurinová, Erika, podpredsedníčka NR SR (2014-09-11):
Nech sa páči, pán minister.
Šimečka, Michal, podpredseda NR SR (2024-05-02):
Ďakujem veľmi pekne. Dvanásť faktických poznámok v reakcii na vaše vystúpenie. A ako prvý, pán poslanec Vašečka, nech sa páči.
Šimečka, Michal, podpredseda NR SR (2024-01-18):
Ďakujem pekne. Pán poslanec Prostredník má doplňujúcu otázku. Pán poslanec.
Blanár, Juraj, podpredseda NR SR (2022-04-29):
Pán poslanec Stredák, nech sa páči.
Kamenický, Ladislav, poslanec NR SR (2012-06-19):
Mám tu obdobný prípad, po tom, ako bolo v predchádzajúcom bode... (Prerušenie vystúpenia predsedajúcim.)
Galis, Dušan, poslanec NR SR (2024-10-23):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky pridelila na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre financovanie a rozpočet a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade v prvom čítaní. Prosím, dajte o tomto návrhu zákona hlasovať. Ďakujem.
Jurinová, Erika, podpredsedníčka NR SR (2015-04-23):
S reakciou pán poslanec, ale stlačte faktickú poznámku. Zapnite, prosím vás, pána poslanca Kollára. Nech sa páči.	Dve minúty, vás poprosím.
Pellegrini, Peter, predseda NR SR (2015-05-19):
Ďakujem veľmi pekne. S faktickou poznámkou na vaše vystúpenie pani poslankyňa Mezenská. Končím možnosť prihlásiť sa s faktickou poznámkou. Nech sa páči.
Jurčík, Ľudovít, poslanec NR SR (2011-09-14):
Keďže neboli prednesené žiadne pozmeňujúce návrhy, mám splnomocnenie gestorského výboru a odporúčam hlasovať o tom, že predložený návrh zákona prerokujeme v treťom čítaní ihneď.
Demian, Jaroslav, poslanec NR SR (2015-09-18):
Vážený pán podpredseda, vážený pán minister, vážené pani poslankyne, páni poslanci, v súlade s § 73 zákona o rokovacom poriadku som určený predsedom výboru za spravodajcu k uvedenému návrhu zákona. Predkladám teda informáciu k preloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre verejnú správu a regionálny rozvoj. Za gestorský výbor navrhujem výbor Národnej rady pre financie a rozpočet, odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pán predsedajúci, prosím, skončil som, prosím vás, otvorte rozpravu.
Zahorčák, Viliam, poslanec NR SR (2020-11-26):
Ďakujem pekne, pán predsedajúci. Neviem, či budem hovoriť za všetkých starostov a primátorov, ktorí sú členmi tohto, tejto Národnej rady, ale za mesto Michalovce sa jednoznačne stotožňujem s tým, čo tu povedal kolega Richter. Naozaj vítame tie kroky, ktoré by mali prispieť k skvalitneniu, osobitne by som sa dotkol detských ihrísk, ale aj všetkého iného, čo tu spomínal, ale na druhej strane, áno, sme proti, proti tomu, aby sa rušili obedy zadarmo, pretože tie nám mestu, áno, zo začiatku robili isté problémy, kým sme všetky problémy, ktoré s tým súvisia, vyriešili, ale dnes naozaj tie vybavenia kuchýň aj personálne zabezpečenie sú, a osobitne to personálne zabezpečenie, sú týmto návrhom ohrozené, nehovoriac o skutočnosti, že kompenzácia, ktorá sa navrhuje, aby mala sa negatívne prejaviť na príspevkoch, ktoré mestá dostanú vo forme podielových daní. Takže naozaj by som chcel poprosiť všetkých, ktorým aj na tomto záleží, aby mestá aj takto neboli ukracované, aby nepodporili tento návrh, aj keď je, tiež súhlasím, veľmi dobrý, ak tam ostane to rušenie obedov zadarmo. Ďakujem.
Huba, Mikuláš, poslanec NR SR (2012-05-10):
Ďakujem pekne za slovo. Chcem len upozorniť pána poslanca, že 30 % chránených území na Slovensku je mýtus, fikcia a číra formalita. Ako trošku zainteresovaní vedia, u nás sa reálne chránia približne 2 %, alebo ako-tak reálne územia v štvrtom a piatom stupni ochrany a z toho je značná časť nad hornou hranicou lesa, čiže v zóne ekonomicky neatraktívnej, ktorá, myslím si, nikomu veľmi nechýba. Na druhej strane ma prekvapuje, ak považujeme div nie za tragédiu, ak tu máme 30 % územia krajiny hodnej ochrany, a pritom je to spolu s ľudským potenciálom našich občanov pravdepodobne najväčší kapitál a najväčšie bohatstvo, ktoré na Slovensku máme. Tento postoj by sme mali, myslím, čo najskôr prehodnotiť. A čo sa týka majetkovej ujmy a jej kompenzácie, nikdy sme neboli proti tomu, naopak, vždy sme hovorili o tom, že je nevyhnutné doriešiť tento problém, ktorý sa desaťročia odsúva z jednej vlády na druhú. A pritom kým sa majetková ujma, ktorá vzniká z titulu obmedzených užívateľských práv majiteľom chránených území, nevyrieši, tak nejaká účinná ochrana prírody na Slovensku bude ilúziou. Pozrime sa na susedné Poľsko, kde hádam ani hektár územia chráneného nie je takto nevysporiadaný a nemusíme ísť za vzormi ani ďalej, stačí sa pozrieť za hranice. Ďakujem.
Kočiš, Eduard, poslanec NR SR (2021-04-01):
Ďakujem pekne za slovo, pán predsedajúci. Naozaj si vo svojej rozprave, Miro, zhodnotil len príčinné súvislosti, prečo vlastne predlžovanie núdzového stavu nechráni životy a zdravie, ale systematicky ničí rodiny a bežných, tvrdo pracujúcich občanov Slovenskej republiky. Podporenie tohto núdzového stavu je fackou a pľuvancom do tváre všetkých občanov Slovenskej republiky, ktorí už tohto predlžovania núdzového stavu a nesystematického riadenia majú naozaj plné zuby. Je tu tak veľká nespokojnosť a nedôveryhodnosť voči všetkým vládnym inštitúciám, že je to už naozaj asi až nemerateľný fakt. Úžasné manažovanie pandémie vraj tu máme. Ale namiesto tohto úžasného manažovania tu nám vládne iba epidémia a chaos. Žiadne opatrenia, ktoré táto vláda priniesla na svetlo božie, sa neujali, ale donekonečna tuná budeme obhajovať, aké je to úžasné, aké je to skvelé. Práve naopak, nie je to úžasné, nie je to skvelé. A mali by sme sa už naozaj nad tým začať zaoberať a nepozerať, že to predlžovanie núdzového stavu je len na nejakú pomoc. Práve naopak, nie je to na pomoc, je to na škodu. Toto nezmyselné predlžovanie núdzového stavu je, ako si povedal, už takou tragikomédiou, akú by ani Molière nedokázal napísať, ale toto sa tu deje v reálnom živote a v priamom prenose. Zúfalstvo a beznádej občanov Slovenskej republiky, podnikateľov, živnostníkov, obyčajných zamestnancov v každom segmente hospodárstva je už naozaj neznesiteľné a je to už neuveriteľné, dokedy my týchto občanov, nie my, ale vy najmä, chcete trápiť a chcete týrať. Núdzový stav trvá dlho, to znamená, že krivka by sa mala radikálne zlepšovať, ale opak, nedeje sa to. To znamená, že tento núdzový stav nemá opodstatnenie a v žiadnom prípade ho predĺžiť nesmieme. Ďakujem pekne.
Pročko, Jozef, poslanec NR SR (2024-05-22):
Ďakujem, Veronika, spomenula si pani Jančkárovú a naozaj musím povedať, že pani Jančkárová je jedna z tých v televízii, vo verejnoprávnej, ktorá tie relácie moderuje spôsobom, že naozaj aj opoziční, aj koaliční poslanci majú nepríje... nieže nepríjemné, ale majú otázky, ktoré im nesedia. Ale to je dobré, to je dobré, ja tiež som nesúhlasil veľakrát s tým, čo sa spytovala, ale to je dobré. Keď máš čisté svedomie, nemáš sa čoho báť, tak aj Jančkárovej odpovieš svojím spôsobom čestne a spravodlivo. Je to tak, je to tak. Povedala si, že je povinnosťou opozície hovoriť o neprávosti, áno, áno, veľmi je to dôležité, pretože toto sa ide diať vo verejnoprávnej televízii, pretože verejnoprávna televízia informuje o zákonoch, ktoré neprospievajú Slovensku a tento zákon je jeden z nich. Aj my v, teda nechceme prispievať ďalej a prijali sme to uznesenie, takže naozaj obmedzíme aj my túto rozpravu, ale nie z dôvodu, že sa bojíme, ale bolo povedané to, čo bolo povedané, a chceme vyjsť aj takýmto signálom, že to uznesenie sme prijali na základe toho, na základe nášho vedomia a svedomia, na základe toho, že naozaj nám ten ohavný čin je odporný, ohavný čin, ale fakt aj ja vyzývam a povedala si poslancov koalície, to je neskutočné, neskutočné, keď aj mne pán poslanec Blaha povie, že som si zabudol zobrať lieky, ja neviem, či pán Blaha je, je lekár, ale toto je to, čo šírite, toto je to, čo robíte a tento zákon spoločnosť ešte viac rozdelí, tento zákon vám ide po ruke, týmto zákonom idete spolitizovať verejnoprávnu televíziu.
Bublavý, Dušan, poslanec NR SR (2017-02-02):
Vážený pán predsedajúci, v spoločnej rozprave vystúpili siedmi poslanci. Pán poslanec Viskupič podal procedurálny návrh nepokračovať v rokovaní. Pán predseda, dajte, prosím, hlasovať o tomto návrhu pána poslanca Viskupiča.
Cigániková, Jana, poslankyňa NR SR (2018-10-24):
Ďakujem. Alino, ja sa ťa chcem len opýtať, podľa toho, či si hovoril, či to chápem správne, ak by tuto pán poslanec v poslednej lavice Fico, ak by náhodou sa prišlo na to, že nejak spolupracoval napríklad s pánom Kočnerom a že spáchal trestný čin, či by bolo na základe tohto zákona, o ktorom teraz hlasujeme, možné, že ak sa dostane na Ústavný súd, že by nebol trestne stíhaný. Chcem sa ťa opýtať, že či dôsledkom tohto rozhodnutia, o ktorých, o ktorom tu teraz rokujeme v noci, večer, chcem sa opýtať, že či by sa mohlo stať, že taký, ako je Fico alebo Harabin, alebo iní, budú natoľko imúnni, že sa im nič nestane aj napríklad v prípade, že by sa dokázala nejaká nezákonná spolupráca napríklad s pánom Kočnerom. Ďakujem za odpoveď.
P. Paška, predseda NR SR: (2007-05-10):
(Hlasovanie.) 126 prítomných, 76 za, 36 proti, 14 sa zdržali. Konštatujem, že sme schválili prerokovanie tohto návrhu zákona v druhom čítaní. Môžete uviesť druhé hlasovanie, pán spravodajca.
P. Paška, predseda NR SR: (2008-07-02):
Konštatujem, že sme schválili návrh novely zákona č. 9/1992 Zb. o obchodných a priemyselných komorách . Pán poslanec Pelegrini uvedie v druhom čítaní hlasovanie o návrhu poslanca Národnej rady Maroša Kondróta na vydanie zákona, ktorým sa mení a dopĺňa zákon č. 656 o energetike a zmene niektorých zákonov. Je to tlač 623.
P. Hrušovský, podpredseda NR SR: (2002-05-29):
M. Mesiarik, poslanec: ... s odporúčaním gestorského výboru návrh zákona schváliť s tými zmenami, ktoré sme odobrili.
Jurinová, Erika, podpredsedníčka NR SR (2013-02-06):
Pán poslanec Poliačik.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2012-02-29):
Vážený pán predseda Národnej rady Slovenskej republiky, ctené dámy poslankyne, páni poslanci v súlade s § 89 ods. 1 zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám na skrátené legislatívne konanie vládny návrh zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov. Cieľom predloženého návrhu je urýchlené vytvorenie podmienok na efektívne čerpanie finančných prostriedkov z fondov Európskej únie. Vzhľadom na blížiaci sa záver programového obdobia 2007 – 2013 čelí Slovenská republika výzve dočerpania, resp. vyčerpania alokovaných finančných prostriedkov z fondov Európskej únie. Bez prijatia adekvátnych opatrení na národnej úrovni, ktoré by urýchleným spôsobom zvýšili efektívnosť čerpania finančných prostriedkov existuje riziko, že príde o značný objem týchto prostriedkov v záverečných rokoch, a tým by sa pripravila o možnosť pokračovať v procese odstraňovania negatívnych dôsledkov finančnej, resp. hospodárskej krízy. Vážený pán predseda, vážené panie poslankyne a páni poslanci, dovoľujem si vás požiadať o schválenie skráteného legislatívneho konania o predmetnom vládnom návrhu zákona. Ďakujem pekne.
Szőllős, Ján poslanec NR SR (2023-05-18):
Ďalej budeme hlasovať o pozmeňujúcom a doplňujúcom návrhu pani poslankyne Halgašovej. Dajte, prosím, hlasovať o tomto pozmeňujúcom a doplňujúcom návrhu. (Reakcie z pléna.)
P. Farkas, poslanec: (2003-04-25):
Pán predsedajúci, prosím, dajte o tom hlasovať.
Suja, Miroslav, poslanec NR SR (2023-02-09):
Ďakujem za slovo, pán predsedajúci. Ja by som chcel technickú otázku, aby to bolo na záznam, aby sme to mohli potom vyriešiť na grémiu. Pán predkladateľ Šíbl tu nebol a spolu ďalších desať jeho, čiže jedenásť predkladateľov z OĽANO, či vám v rámci dohody, čo prešla na poslaneckom grémiu, nahlásili, že tento bod prepadne. Ak áno, prečo ste to neohlásil a zbytočne sme tu na to čakali? Ak nie, stačí povedať, že vám to neohlásili, viac nepotrebujem.
J. Brocka, poslanec: (2003-04-24):
Ak som ja včera hovoril o slobode, a vy ste si to všimli, tak ja som hovoril aj to, že sloboda je posvätná a patrí medzi základné ľudské práva, ale aj v našej ústave ešte pred slobodou je základné právo na život. A ak hovoríte rozhodnutiu muža a ženy, že to je intímne rozhodnutie, pán poslanec Heriban, intímne rozhodnutie muža a ženy je vtedy, keď sa rozhodnú splodiť dieťa. Ak sa rozhodnú zbaviť sa dieťaťa, to nie je intímne rozhodnutie muža a ženy.
Kočiš, Eduard, poslanec NR SR (2021-11-04):
Ďakujem pekne za slovo, pán predsedajúci. Pán kolega Šíbl, spomínali ste, že prevažná časť z 9-tisíc ha, ktoré mali byť súčasťou týchto prírodných území a chránených prírodných parkov, sa nachádza vo vysokohorskom prostredí. Úplne súhlasím, je to pravda. Ale zabudli ste dodať, že aj v týchto vysokohorských lúkach alebo na týchto vysokohorských lúkach sa obhospodaruje iba na základe určitého stupňa ochrany. To znamená, že či je to trojka, štvorka alebo päťka. Čiže aj obhospodarovanie, čiže pasenie oviec a kôz alebo hovädzieho dobytka na týchto vysokohorských lúkach sa môže urobiť iba v určitých mesiacoch a nerobí sa to celoročne. Čiže toto je veľmi taká zaujímavá a dôležitá informácia, aby ste možno do budúcna vedel. Čiže toto je taký veľký problém. Kolega Karahuta správne poznamenal, že nepasením na týchto vysokohorských lúkach sa z toho stane skanzen. Jednoducho zarastie nám to šípkami, trnkami a kadejakými inými náletovými drevinami a to, o čom ste rozprával vo svojej rozprave vy, že ten ekosystém, ktorý sa na týchto vysokohorských lúkach nachádza, jednoducho zanikne. Jednoducho skončí, jednoducho sa zničí. Čiže v prírode blízke hospodárenie je aj toto vysokohorské spásanie lúk, vysokohorských lúk a toto sa tu deje niekoľko stoviek rokov. Čiže vo svojej rozprave ste tiež poznamenal, že problémom začalo byť valašské osídľovanie, práve naopak. Nezačalo byť problémom valašské osídľovanie na severovýchode Slovenska, práve toto hospodárenie na týchto vysokohorských lúkach a na týchto kopcoch malo veľký a dôležitý význam na to, že tie náletové dreviny sa nerozširovali ďalej do dolín, a toto bolo veľmi dôležité a toto je tých Valachov, ktorí tam vlastne prišli na ten severovýchod, toto je taká, taká vizitka, že to vysokohorské pasenie je doteraz aktívne a dúfajme, že aj aktívne bude. Ďakujem.
Remišová, Veronika, poslankyňa NR SR (2016-09-06):
Ďakujem veľmi pekne za faktické poznámky. A možno by som tak zareagovala na pána poslanca Kresáka a Ondreja Dostála. Toto je moja obava, že, lebo ja viem, keď som sa venovala napríklad firme Skytoll, za ktorou bola spleť schránkových firiem, plus podľa môjho názoru tam boli utajené dohody a ako veľké prepojenia. Ja si osobne myslím, že to je naozaj jeden z najnevýhodnejších biznisov pre štát, kedy štát prichádza o niekoľko stovák miliónov eur. A keď ja by som chcela kvalifikovane povedať, kto je za týmto, kto stojí za touto schémou alebo za firmou Skytoll, ktorá dnes už má iného vlastníka ako v období, kedy som to skúmala, tak mne to trvalo, ja neviem, možno tri týždne, možno mesiac. A pýtam sa, ktorý z notárov má takú kapacitu, aby mesiac skúmal, komu patrí nejaká firma, ktorá sa ide zapísať do registra konečných užívateľov. Notár, naplň jeho práce je úplne iná ako, aj vyžaduje úplne iný súbor zručností ako nejaká investigatívna práca. Preto, a to možno nadviažem na poznámku o dôkaznej núdzi, je to možné, preto dôkaz nám niekedy, tá dôkazná núdza nechýba, niekedy tých dôkazov je až-až. Ale v prípade, že je tam dôkazná núdza, preto hovorím o tom, že treba neustále zlepšovať kompetencie vyšetrovateľov, lebo ja si myslím, že hlavne vyšetrovatelia a vyšetrovatelia ekonomickej kriminality majú v rukách nástroje ako odhaľovať tieto stránkové firmy. A moja pochybnosť, teda stále ju mám, že či notári a advokáti budú tí kompetentní, na ktorých sa má prenášať zodpovednosť za odhaľovanie, kto je konečne... (Prerušenie vystúpenia časomerom.)
Brocka, Július, poslanec NR SR (2012-10-24):
Ďakujem pekne. Reagujem na slová predrečníka len preto, aby zasa sa nepodarilo tu vytvoriť nejaký mýtus, že páni z KDH už dvadsať rokov usilujú o zrušenie nedeľného predaja, a keď boli vo vláde, tak nikdy pre to nič neurobili, dokonca aj pán Brocka zbabelo cúvol, keď dával ten návrh, zákaz nedeľného predaja s pani Tomanovou. Pán kolega, predstavte si, že KDH má vo svojom programe obmedzenie nedeľného predaja od 14. januára tohto roka. Od 14. januára tohto roka, kedy sme na programovej konferencii v Žiline schválili tento návrh. A no, jednoducho, nemali sme to skôr preto, lebo pred dvadsiatimi a pred pätnástimi rokmi to nebolo treba. Ako nedeľný predaj na Slovensku vtedy neexistoval. A teraz k tomu cúvaniu, zbabelému cúvaniu. Pán kolega, dokonca ani s pani poslankyňou Tomanovou pred rokom, keď sa novelizoval Zákonník práce, my sme nenavrhovali zákaz nedeľného predaja. Ale bol by som rád, keby ste ma počúvali. My sme navrhovali obmedzenie predaja počas sviatkov. Pán kolega, počas sviatkov. To len vtedy váš stranícky kolega, pán Sulík, si to plietol s nedeľami. Čiže ja teraz navrhujem opäť to isté, čo s pani poslankyňou Tomanovou. A nerád by som, aby, ak niekto cúvol, to boli práve poslanci SMER-u, lebo oni takmer všetci podporili ten návrh obmedzenia maloobchodného predaja počas sviatkov. Je to tá miernejšia verzia, ktorú chcem navrhnúť, a chcel by som poprosiť poslancov zo SMER-u, aby teda nemenili názor a necúvli, lebo kolega Matovič to určite vykričí.
Ďuriš Nicholsonová, Lucia, podpredsedníčka NR SR (2018-11-29):
V rozprave teraz vystúpi pani poslankyňa; aha, pardon, neskoro. Nevadí. Môžem vás pustiť, pán poslanec. Jedna faktická poznámka na vaše vystúpenie. Končím možnosť prihlásiť sa. Pán poslanec Jurzyca, nech sa páči.
P. Kresák, poslanec: (2002-02-12):
Prosil by som, aby ste dali hlasovať o bode 1.
Laššáková, Jana, poslankyňa NR SR (2017-10-12):
Teraz budeme hlasovať o bode 10 spoločnej správy, ktorý som vyňala na osobitné hlasovanie aj po dohode s pani ministerkou, aj keď gestorský odporúčal schváliť, to riešenie nie je dobré.
Muňko, Dušan, poslanec NR SR (2024-09-13):
Prekvapuje ma, jak máte krátku pamäť, pán poslanec Krúpa. To, čo tu povedal pán Šuca, už sa nebudem opakovať. Ale kto spochybnil Slovenskú informačnú službu za minulé obdobie, keď ste odvolali dvoch šéfov Slovenskej informačnej služby? Pýtam sa vás, vašich nominantov. To sa nestalo v histórii za Slovenska, ale v histórii žiadnej krajiny to, čo ste vy tu predvádzali so Slovenskou informačnou službou minulé obdobie. Nehovoriac, správa, ktorá tu bola čítaná, a tá správa, po tej správe čo bolo spravené? Pani prezidentka zvolala komisiu, kde sa zúčastnili ľudia, ktorí mali riešiť tie veci, ktoré Slovenská informačná služba v tej správe pomenovala. Do dnešného dňa nič nebolo riešené. Páni, ešte možno len čakáte, ako sa bude vyvíjať situácia ďalej. Takže neklamte a neuvádzajte do verejnosti nepravdivé veci! Po ďalšie, pani poslankyňa Kolíková, keby nie vo vlastnom mene, ale v mene výboru požiadala Generálnu prokuratúru, to je rozdiel. Takže, poprosím vás, neklamte a nezavádzajte slovenskú spoločnosť.
Vašečka, Richard, poslanec NR SR (2024-01-23):
Ďakujem za slovo, pán predsedajúci. Pán poslanec hovoril o tom, že chýba spätná väzba, ona sa normálne deje v rámci medzirezortného, medzirezortného pripomienkového konania, kde ľudia dávajú pripomienky a potom ministerstvo, vláda a iné inštitúcie reagujú, existuje tzv. rozporové konanie, kde sa tieto rozpory riešia. Takisto aj tuto v pléne normálna diskusia je, že zaznievajú námietky, je dopytovaný minister, iní členovia vlády alebo predstavitelia koalície a oni odpovedajú, či už tým, že vystúpia v rozprave, alebo sa vyjadria vo faktických pripomienkach. Tu je úplná rezignácia na spätnú väzbu, na pripomienky, jednoducho my sme si to takto nastavili, takto to pôjde, máme 79, prerazíme to a vy si hovorte, čo chcete, môžete akurát tak naťahovať čas. Naším cieľom nie je len takto plano hovoriť, snažíme sa hovoriť v týchto vyjadreniach konkrétne pripomienky. V tejto chvíli je to z veľkej časti k procesu, pretože rokujeme o návrhu na skrátené legislatívne konanie, ale využívame príležitosť a hovoríme už o samotnom návrhu zákona a dôvodíme teda, že naozaj nie je dôvod takéto závažné zmeny prijímať v skrátenom legislatívnom konaní, ale, práve naopak, takéto závažné zmeny teba pripravovať, realizovať v normálnom, normálnom legislatívnom konaní, v riadnom a dať tomu dostatok času, dokonca niektoré veci by mali význam ešte spomaliť, diskutovať a skutočne zapojiť do toho participáciu ďalších, ďalších úrovní a nie iba takto proste nechať vyrozprávať opozíciu, lebo čo už, keď vám to teda nemôžme zakázať, nemôžme vám to zaraziť, chceme vyzerať za dobrých, ale reagovať na vás nebudeme. To je škoda.
Blanár, Juraj, podpredseda NR SR (2022-11-08):
Ďakujem, pán spravodajca. Otváram všeobecnú rozpravu. Písomnú prihlášku som neobdržal do rozpravy. Dávam možnosť prihlásiť sa ústne do rozpravy. Pán poslanec Filip Kuffa ako jediný. Uzatváram možnosť prihlásiť sa do rozpravy. A evidujem aj ďalšiu prihlášku pána poslanca Štefana Kuffu. Nech sa páči, Filip Kuffa, máte slovo.
Laššáková, Jana, podpredsedníčka NR SR (2013-03-25):
Nie!
Dobeš, Peter, poslanec NR SR (2020-07-23):
Ďakujem za slovo, pán predsedajúci. Vážený pán minister, trefné, oceňujem vystúpenie, ktoré bolo z nadhľadu. Ak robíte prácu ináč, tak zrazu ste podozrivý, tak aspoň hovorí opozícia. Ja by som chcel vyzvať, aby sme ľudí nezastrašovali aj týmito vstupmi dnešnej rozpravy. Často ideme na city, často sa snažíme ísť do intímnych častí ľudí, na vierovyznanie, možno aj na nejaké diskrétne veci sa chceme pýtať, čo si myslím, že celkom nepatrí na takéto, na takúto rozpravu. Cítime a počúvame, že je zjavne taká nervozita na strane opozícii, pozície. Prečo, skúsme si odpovedať každý sám. Viackrát sme počuli také príslovia. Jedno by som si vybral: „Kto chce biť, palicu si nájde.“ Chcem verne podporiť vládu a pána premiéra, keďže dnes sa málo ďakuje, chcem poďakovať za to, čo ste doteraz urobili. Napriek útokom, mediálnym tlakom, koronekrízy ťaháte ďalej tento štát a nie je to jednoduché aj v dnešnej spoločnosti. Ďakujem.
Hrušovský, Pavol, doterajší predseda NR SR (2012-04-04):
Panie poslankyne, páni poslanci, pán predseda mandátového a imunitného výboru ma informoval, že výbor prerokoval návrh na overenie platnosti voľby poslancov skôr, ako som predpokladal, preto poprosím teraz pána predsedu, aby Národnú radu informoval o výsledku overovania platnosti voľby poslancov. Nech sa páči, pán predseda, máte slovo.
J. Figeľ, poslanec: (2003-04-09):
Výbory prerokovali predmetný návrh podľa § 46 zákona č. 350/1996 Z. z. o rokovacom poriadku Národnej rady Slovenskej republiky. Výbor pre obranu a bezpečnosť na 10. schôdzi prijal uznesenie, ktorým odporučil Národnej rade vziať na vedomie túto správu. Výbor Národnej rady pre ľudské práva, národnosti a postavenie žien na svojej 8. schôdzi prijal uznesenie, v ktorom odporučil Národnej rade Slovenskej republiky vziať na vedomie predmetnú správu. Výbor Národnej rady pre európsku integráciu prijal na 8. schôdzi uznesenie, ktorým odporúča Národnej rade uvedenú správu vziať na vedomie. A nakoniec. Zahraničný výbor na svojej 13. schôdzi prijal uznesenie, ktorým odporučil Národnej rade vziať na vedomie správu vlády o plnení úloh zahraničnej politiky za rok 2002 a zameranie zahraničnej politiky na rok 2003. Predmetná správa bola schválená uznesením zahraničného výboru zo dňa 7. apríla 2003. Na základe rokovania výborov Zahraničný výbor Národnej rady odporúča Národnej rade vziať predmetnú správu na vedomie. Pán predsedajúci, môžete otvoriť k tomuto bodu rozpravu.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 146 poslancov, za 131, zdržalo sa 15. Návrh sme schválili. Dávam slovo pánovi poslancovi Federičovi, aby uviedol hlasovanie v prvom čítaní o vládnom návrhu zákona o pravidlách riešenia sporov týkajúcich sa zdanenia (tlač 1133).
Kovačócy, Marián, poslanec NR SR (2014-03-19):
Ďakujem. Pán predseda, dajte, prosím, hlasovať o predmetnom návrhu uznesenia.
Bugár, Béla, podpredseda NR SR (2016-10-26):
Ďalej v rozprave vystúpi pani poslankyňa Grausová. Nech sa páči, máte slovo.
Grendel, Gábor, podpredseda NR SR (2020-11-04):
Otváram rozpravu v rámci tretieho čítania . Hlási sa niekto do rozpravy? Nikto. Vyhlasujem rozpravu za skončenú a pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
V. Veteška, podpredseda NR SR: (2004-12-09):
V. Ondrejka, poslanec: Vážený pán predsedajúci, pán minister, kolegyne, kolegovia...
Paška, Pavol, predseda NR SR (2013-10-17):
(Hlasovanie.) 139 prítomných, 81 za, 58 sa zdržalo. Body 1 až 7 sme schválili.
P. Hrušovský, podpredseda NR SR: (2002-01-31):
Pán poslanec Gašparovič.
Galko, Ľubomír, poslanec NR SR (2015-02-18):
Čo sa týka pani Košútovej, no evidentne ste povedali, že vy sa nehanbíte za to jeho amorálne a bezcharakterné konanie. Dokonca pán Bagačka na záver to aj, aj explicitne povedal. To len dokazuje, že ste všetko ľudia jednej krvnej skupiny. To len dokazuje to, čo som povedal. Pán poslanec Duchoň, človek, ktorý robil pre mafiánov, nebude mňa moralizovať. Človek, ktorý robil pre mafiánov, nebude mňa moralizovať. Zatiaľ som neriešil ešte tie IT projekty u štátneho tajomníka v čase v roku 2006 až 2010, zatiaľ. Takže niekedy lepšie je mlčať. A, pán poslanec Bagačka, vám prezradím tajomstvo ohľadne tých pneumatík. Čo myslíte, prečo zrazu je ticho okolo toho? Niektoré sú nahodené, jazdí sa na nich. Niektoré tri a pol roka ležali v sklade bez toho, aby si ich nominant vašej strany pán Glváč všimol. A teraz je strašné ticho okolo toho, takže myslím, že sa ani už nebude okolo toho rozprávať. Bol to gól do vlastných radov. Ďakujem pekne.
Blaha, Ľuboš, podpredseda NR SR (2024-06-13):
Pani poslankyňa Tamara Stohlová.
Jurinová, Erika, poslankyňa NR SR (2016-03-23):
Dovoľte mi zvolať výbor ustanovujúcej schôdze výboru pre ľudské práva a národnostné menšiny do miestnosti č. 149 hneď po ukončení schôdze.
I. Farkas, poslanec: (2008-01-31):
Snaha vlády s aktualizáciou evidentne smeruje k zavedeniu eura k 1. januáru 2009. Je ale jeden problém, dostal sa piesok do súkolia finančného manažmentu štátu. A ten problém sa nazýva Správa Európskej komisie o plnení Konvergenčného plánu Slovenskej republiky. Táto správa Európskej komisie vyjadruje skepsu k udržateľnosti súčasnej kondície slovenského hospodárstva do budúcnosti a to najmä miery inflácie. Ďalej správa potvrdzuje dlhodobo prezentovaný názor opozície, a to neochotu vlády viac šetriť na výdavkovej strane rozpočtu verejných financií pri 9-percentom hospodárskom raste. Skrátka, vláda nezodpovedne rozhadzuje finančné prostriedky na nerozumné ciele a projekty. Pri takomto šafárení je absolútne nemysliteľná snaha vlády dosiahnuť v roku 2010 cieľový schodok verejných financií na úrovni obnovovacej 0,8 % hrubého domáceho produktu. Aktualizácia Konvergenčného programu Slovenska je plná nereálnych, nepodložených fráz, fiškálnych cieľov, ktoré vláda nebude schopná splniť a ukazuje sa, že ani nebude chcieť splniť. Ďakujem pekne.
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu. (Hlasovanie.) Prítomných 133 poslancov, za hlasovalo 35, proti boli 11, zdržali sa 85, nehlasovali 2. Konštatujem, že sa Národná rada uzniesla, že nebude pokračovať v rokovaní o tomto návrhu ďalej. Ďakujem, pán spravodajca. Poďme ďalej k hlasovaniu o bode č. 15 programu, ktorým je prvé čítanie o vládnom návrhu zákona, ktorým sa mení a dopĺňa zákon č. 87/2018 Z. z. o radiačnej ochrane. Je to tlač 1263. Hlasovanie bude uvádzať spravodajca za gestorský výbor pre zdravotníctvo pán poslanec Marek Šefčík, ktorému udeľujem slovo. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a ktorým sa mení a dopĺňajú niektoré zákony , tlač 1263.)
V. Veteška, podpredseda NR SR: (2004-09-08):
Vážené panie poslankyne, páni poslanci (hlasy v sále),  pani poslankyňa Bollová žiadala o slovo a že jej nefunguje prístroj, zariadenie. Prosím, vy chcete vystúpiť? Chcete s faktickou poznámkou na vystúpenie pána navrhovateľa? Prosím, zapnite mikrofón, ešte som neukončil rozpravu. Má právo pani poslankyňa Bollová. Zapnite mikrofón pani poslankyni Bollovej. D. Bollová, poslankyňa: Ďakujem pekne, neviem, prečo ten prístroj nefunguje celkom dobre. Chcela som len zareagovať na to, čo povedal pán Jarjabek a pred ním pán Galbavý. Ja by som navrhovala, ak môžem, posuňme tento zákon predsa len do druhého čítania a potom nech vystúpia trebárs aj navrhovatelia s tými doplnkami, pretože považujem za neseriózne, ak spravodajca teraz upozorňuje na nejaké nedostatky. Mohlo to byť urobené doteraz, veď to prerokúvali vo výboroch. Takže a potom nech sa upresnia tie veci, ktorým spravodajca nerozumel. Navrhujem takýto postup. Ďakujem.
Danko, Andrej, predseda NR SR (2017-05-10):
Pán poslanec Jarjabek.
Zmajkovičová, Renáta, podpredsedníčka NR SR (2013-12-03):
Pán poslanec, ale, ale chovajte sa slušne.
Bugár, Béla, podpredseda NR SR (2011-09-14):
Môžte reagovať len na pána ministra Dzurindu.
B. Bugár, podpredseda NR SR: (2006-04-21):
Otváram rozpravu a pýtam sa, či sa hlási niekto ústne do rozpravy. Nie. Vyhlasujem rozpravu za skončenú. A prerušujem rokovanie o tomto bode programu. Vážené panie poslankyne, páni poslanci, teraz by sme mali pokračovať dvoma bodmi, kde predseda Rady Študentského pôžičkového fondu pán Plavčan by mal vystúpiť. Ten tu ale nie je. Delegoval neoficiálnym listom, ručne písaným, svojho zástupcu. Ja navrhujem, aby sme tieto dva body neprerokovali práve preto, lebo povinnosťou predsedu je predložiť tieto správy. Je s tým všeobecný súhlas? Áno, ďakujem. Tak budeme pokračovať v rokovaní správou o činnosti Výboru vlády Slovenskej republiky pre obnovu a rozvoj Vysokých Tatier (tlač 1559). Pán minister pôdohospodárstva, nech sa páči, máte slovo.
B. Bugár, podpredseda NR SR: (2004-09-08):
(Hlasovanie.) Prítomných je 132, za 103, proti 1, hlasovania sa zdržalo 23 poslancov,  nehlasovali 5. Návrh zákona sme postúpili do druhého čítania . Nech sa páči. B. Brestenská, poslankyňa: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie vo výboroch: ústavnoprávnom, pre financie, rozpočet a menu, výboru pre hospodárstvo, privatizáciu a podnikanie, vo výbore pre pôdohospodárstvo a vo výbore pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, privatizáciu a podnikanie, aby všetky výbory, aj gestorský výbor, prerokovali návrh zákona v predloženom časovom limite.
F. Mikloško, poslanec: (2002-03-14):
Keď hovorím cestu, tak chcem spomenúť aspoň základné míľniky. To prvé, čo sa udialo, že sme zrušili zákon, ktorým bol zavedený dozor štátu nad cirkvami. Začali sa zakladať cirkevné školy všetkých konfesií. Prišlo k rehabilitáciám ľudí, ktorí boli poškodení. Prišlo k vráteniu majetku a majetkov. A osobne si myslím, že dnešná zmluva a schválenie zmluvy po tom, čo sme schválili už zmluvu medzi štátom a katolíckou cirkvou, resp. Vatikánom, že dnešná zmluva medzi štátom a registrovanými cirkvami je zavŕšením jednej etapy tejto cesty, na ktorú sme sa vybrali v tom roku 1989. Ak hovorím o ceste, tak mám na mysli, že prakticky všetky politické zoskupenia, ktoré od roku 1980 boli pri moci, sa snažili tento vzťah stabilizovať. Opakujem, dnešná zmluva stavia akési základy toho základného, alebo stabilizuje základy toho základného vzťahu medzi štátom a vlastne takmer všetkými cirkvami a náboženskými spoločnosťami, ktoré na Slovensku pôsobia. Vítam teda v mene poslaneckého klubu tento návrh a s radosťou ho podporíme v nádeji, že vzťahy štátu a cirkví sa budú ďalej rozvíjať, budú sa doplňovať ďalšími zákonmi, ktoré sú potrebné na to, aby spolupráca týchto inštitúcií bola priateľská a, povedal by som, partnerská. Ďakujem pekne. J. Migaš, predseda NR SR: Ďakujem, pán poslanec. Nech sa páči, pán poslanec Kresák.
Jarjabek, Dušan, poslanec NR SR (2022-05-24):
Ďakujem veľmi pekne. Ja sa len chcem pánovi poslancovi Šefčíkovi poďakovať za 467 pripomienku k tomuto návrhu zákona. Ďakujem pekne.
Hort, Milan, podpredseda NR SR (2011-04-05):
Pán poslanec Rafael Rafaj, nech sa páči.
M. Fronc, minister školstva SR: (2003-09-09):
Po prvé. Pán profesor Mikolaj, zákon jasne hovorí o tom, že Akreditačná komisia musí vydať stanovisko do 150 dní a presne je to  uvedené - nechcel som nič vynechať - v predkladacej správe, momentálny stav, čo sa týka stanoviska Akreditačnej komisie. Po druhé. K tomu, keďže to tu viackrát zaznelo, k citovanému §  82 chcem povedať toľko, že vyjadrenie Akreditačnej komisie je vyžadované k aktu zriadenia, ktoré nastáva prijatím zákona. To znamená, že vláda, zatiaľ som presvedčený, konala v súlade so zákonom a neporušila zákon v tejto veci. Po tretie by som chcel povedať jednu poznámku k programovému vyhláseniu. Domnievam sa, že tu ide naozaj o plnenie programového vyhlásenia, pretože je tam explicitne napísané v programovom vyhlásení zriadenie tejto univerzity, a to v prvom roku pôsobenia súčasnej vládnej koalície. Je to spoločné vyjadrenie vôle celej vládnej koalície, ale súčasne sa domnievam, že je povinnosťou potom vlády, ak Národná rada prijala programové vyhlásenie vlády plniť programové vyhlásenie. Pokiaľ by sme to chceli zmeniť, treba zmeniť aj programové vyhlásenie vlády. Ďakujem. (Potlesk.) Z. Martináková, podpredsedníčka NR SR: Pán spravodajca, chcete sa vyjadriť k všeobecnej rozprave. Nie. Ďakujem. Hlasovať o tomto bode budeme až po prerokovaní ďalších dvoch bodov tak, ako bol s tým vyslovený všeobecný súhlas v parlamente. Pokračujeme teda prvým čítaním o vládnom návrhu zákona o financovaní základných škôl, stredných škôl a školských zariadení. Vládny návrh zákona ste dostali ako tlač 362, návrh na jeho pridelenie na prerokovanie výborom máte v rozhodnutí pod číslom 356. Prosím teraz pána ministra školstva Martina Fronca, aby návrh pred poslancami uviedol.
P. Paška, predseda NR SR: (2008-03-28):
(Hlasovanie.) 136 prítomných, 132 za, 3 sa zdržali, 1 nehlasoval. Konštatujem, že sme návrh pridelili výborom a určili lehoty na prerokovanie. Teraz pani poslankyňa Cibulková bude uvádzať hlasovanie o návrhu uznesenia k informácii o vydaných aproximačných nariadeniach vlády Slovenskej republiky v II. polroku 2007 a o zámere prijímania aproximačných nariadení vlády Slovenskej republiky v I. polroku 2008 , je to tlač 542. Nech sa páči.